



**Athnuachan Bailte agus Sráidbhailte - Gairm Tograí**

**2025 Achoimre ar an Scéim**

Ba cheart gach ceist a sheoladh ar ríomhphost chuig: **ruralregeneration@meathcoco.ie**

Clár

[1 Overview of the 2025 Scheme 3](#_Toc179987023)

[2 Grant Level Available 7](#_Toc179987024)

[3 Categories of Towns 8](#_Toc179987025)

[4 Application, Assessment and Approval Process 9](#_Toc179987026)

[5 Types of Activities Supported 11](#_Toc179987027)

[6 Types of activities not supported 13](#_Toc179987028)

**Réamhrá**

Maoinithe faoi [Thionscadal Éireann 2040](https://www.gov.ie/en/campaigns/09022006-project-ireland-2040/), is príomhbheart í an [Scéim Athnuachana Bailte agus Sráidbhailte](https://www.gov.ie/en/policy-information/01125e-town-and-village-renewal-scheme/) (SABS) a thacaíonn go díreach le cuspóirí *Todhchaí Cheantair Thuaithe na hÉireann* agus an Bheartais *Lár Bailte ar dTús* (LBT). Tugadh isteach an Scéim in 2016 agus tá sí mar chuid de shraith beart atá deartha chun bailte agus sráidbhailte tuaithe ar fud na hÉireann a athnuachan.

Leagtar amach sa [Chreat Náisiúnta Pleanála](https://www.npf.ie/) (NPF) an fhís agus an straitéis d'fhorbairt ár dtíre, cothromaithe ar fud na réigiún, na mbailte agus na gcathracha go léir, go dtí an bhliain 2040. Déanann an Roinn Forbartha Tuaithe agus Pobail iarracht tacú le feabhas a chur ar phobail bhríomhara, chuimsitheacha agus inbhuanaithe ar fud na hÉireann. Tacaíonn an Roinn le gealltanais NPF trí bheartas agus infheistíocht spriocdhírithe a thugann cumhacht do phobail, a thacaíonn le hathnuachan inbhuanaithe tuaithe agus a chothaíonn fás réigiúnach.

Tá sé mar aidhm ag [Todhchaí Cheantair Thuaithe na hÉireann - Beartas Forbartha Tuaithe 2021-2025](https://www.gov.ie/pdf/?file=https://assets.gov.ie/132413/433aebac-f12a-4640-8cac-9faf52e5ea1f.pdf#page=null) tacú le saol rathúil na tuaithe in Éirinn. Tá sé seo lárnach dár sláinte agus dár bhforbairt eacnamaíoch, shóisialta, chultúir agus chomhshaoil náisiúnta. Áirítear leis seo bailte agus sráidbhailte tuaithe a athnuachan, agus beocht na n-áiteanna tuaithe a fheabhsú. Tá sé mar aidhm leis a chur ar chumas daoine a bheith ina gcónaí agus ag obair i dtimpeallacht d'ardchaighdeán.

Tá sé mar aidhm ag an mBeartas [Lár Bailte ar dTús](https://towncentrefirst.ie/) freisin na huirlisí agus na hacmhainní a theastaíonn uathu a thabhairt do na bailte chun bheith ina n-áiteanna níos inmharthana agus níos tarraingtí chun bheith i do chónaí iontu, chun oibriú iontu, cuairt a thabhairt orthu agus gnó a reáchtáil iontu. Tá raon gníomhaíochtaí agus tacaíochtaí díreacha ann atá ceaptha chun athbheochan sóisialta agus eacnamaíoch na mbailte a fheabhsú, chomh maith le seasmhacht tuaithe a fheabhsú trí dhul i ngleic le dúshláin amhail foirgnimh fholmha agus foirgnimh thréigthe. Chomh maith leis sin, tacaíonn na gníomhartha le cosaint an chomhshaoil, mar aon le cosaint na hoidhreachta agus an chultúir inár mbailte.

Tá SABS 2025 deartha chun tacú le hathbheochan tuaithe na hÉireann trí dhíriú ar athnuachan eacnamaíoch agus shóisialta lár an bhaile a spreagadh. Bainfear é sin amach trí thionscadail a thacaíonn le **cruthú fostaíochta inbhuanaithe**, **seasmhacht agus athnuachan lár an bhaile**, feabhas a chur ar **shráid-dreacha**, agus **foirgnimh agus tailte folmha agus tréigthe** a athúsáid mar spásanna ilchuspóireacha pobail trí athchóiriú a dhéanamh orthu.

Déantar SABS a reáchtáil trí údaráis áitiúla, a oibríonn go dlúth le pobail áitiúla agus le gnólachtaí áitiúla chun tograí áitbhunaithe a fhorbairt.

# Achoimre ar Scéim 2025

Aithníonn an Roinn, trí na beartais *Todhchaí Cheantair Thuaithe na hÉireann*, *Lár Bailte ar dTús* agus [*Ár nOileáin Bheo*](https://www.gov.ie/en/policy-information/a7188-our-living-islands/), an tábhacht a bhaineann le bailte agus sráidbhailte tuaithe bríomhara agus seasmhacha a chruthú agus a chothabháil, agus go leanfar de sin a bhaint amach trí raon leathan idirghabhálacha agus infheistíochtaí straitéiseacha a sheachadadh ar fud na tíre.

Ó seoladh an Scéim Athnuachana Bailte agus Sráidbhailte in 2016, tá níos mó ná €177 milliún leithroinnt ar bheagnach 1,800 tionscadal ar fud na hÉireann. Tacóidh SABS 2025 le tionscadail chaipitil bheaga agus mheánmhéide.

Ní mór do thionscadal a chuirtear isteach faoin SABS a bheith lonnaithe i lár an bhaile nó lár an tsráidbhaile. Cuirfear maoiniú ar fáil do thograí ar féidir iad a chur isteach faoi thrí cheannteideal ar leith;

1. an **Phríomhscéim** ina mbeidh maoiniú deontais do thionscadail idir €50,000 agus €500,000;
2. iarratais a dhéantar faoin m**Beart Forbartha Tionscadail** le maoiniú suas le €50,000 ar fáil in aghaidh an tionscadail; agus

**An Phríomhscéim**

Tá 'Príomhscéim' SABS 2025 leagtha amach chun tacú le hathbheochan agus seasmhacht shaol na tuaithe in Éirinn trí dhíriú go leanúnach ar athnuachan lár an bhaile, agus beocht eacnamaíoch agus shóisialta a fheabhsú i gcomhréir leis an mbeartas Lár Bailte ar dTús.

Bainfear é seo amach trí thionscadail:

* athbheochan lár bailte a chur chun cinn;
* tacú le forbairt phláis lár bailte nó lár sráidbhailte;
* spásanna glasa nó áiseanna fóillíochta a fhorbairt i lár bailte nó sráidbhailte;
* feabhas a chur ar shráid-dreacha;
* tacú le margaí i lár bailte nó sráidbhailte, m.sh. margaí feirmeoirí nó margaí ceardaíochta;
* tacú le hinfreastruchtúr a chur ar fáil (m.sh. oibreacha sa réimse poiblí, soláthar seirbhíse, forscáthanna srl.) chun margaí lár bailte nó sráidbhailte a éascú (m.sh. margaí feirmeoirí, margaí faoin aer, margaí trádálaí áitiúla, margaí ceardaíochta nó a leithéid);
* ionaid phobail a fheabhsú/a athchóiriú;
* foirgnimh fholmha agus thréigthe a úsáid arís mar spásanna pobail ilfheidhme;

**An Beart Forbartha Tionscadal**

Cuirfidh an Beart Forbartha Tionscadail (PDM) suas le €50,000 ar fáil in aghaidh an tionscadail. Is é cuspóir an PDM cabhrú le húdaráis áitiúla sraith de thionscadail shuntasacha, dea-fhorbartha a bhunú a d'fhéadfaí a chur ar aghaidh go tapa agus go héifeachtúil ina dhiaidh sin go dtí céim na tógála, faoi réir maoiniú breise a bheith ar fáil.

Ba cheart go n-áireofaí in iarratas PDM amháin na costais forbartha m.sh. dearadh mionsonraithe, ullmhúchán don phleanáil agus/nó don soláthar, measúnuithe cuí srl. maidir le tionscadal straitéiseach amháin ar scála meánach agus mór sa todhchaí. Tabhair faoi deara nach gcinntíonn ceadú maoinithe sa chatagóir seo tacaíocht do thionscadail sa todhchaí tríd an TVRS. Caithfidh an tionscadal dul tríd an ngnáthphróiseas iomaíoch SABS fós le haghaidh ceadú.

Cuimsíonn an Ghairm Tograí PDM gur féidir le húdarás áitiúil **dhá** iarratas ar a mhéad a chur isteach ar mhaoiniú suas le €50,000[[1]](#footnote-2). Socraíodh uasleibhéal an deontais ag 90% de chostas iomlán PDM go dtí €50,000 ar a mhéad. Mar aitheantas ar rangú Réigiún an Iarthuaiscirt ag Coimisiún an AE[[2]](#footnote-3) mar réigiún atá ag athrú agus d'fhonn cabhrú go réamhghníomhach le dul i ngleic le héagothromaíochtaí réigiúnacha, is é 95% an maoiniú deontais uasta agus €50,000 ar a mhéad do na contaetha sin i réigiún an Iarthuaiscirt[[3]](#footnote-4).

# Leibhéal Deontais na Príomhscéime atá ar fáil[[4]](#footnote-5)

Faoi phríomhscéim na Scéime Athnuachana Bailte agus Sráidbhailte 2025;

* Is é €50,000 ar a laghad an deontas a chuirfear ar fáil.
* Fanfaidh an t-uasleibhéal deontais atá ar fáil faoi Scéim 2025 ag €500,000 i leith iarratas **amháin** ó gach údarás áitiúil.
* Beidh uasteorainn maoinithe €300,000 i bhfeidhm maidir le **3** iarratas breise ar a mhéad in aghaidh an údaráis áitiúil.
* Cuirtear fáilte roimh iarratas breise **amháin** ar mhaoiniú suas le €300,000 ó údaráis áitiúla a bhfuil **oileán ar a bhfuil cónaí amach ón gcósta agus/nó ceantair Ghaeltachta faoina gcúram** (ceann amháin ar a mhéad in aghaidh an údaráis áitiúil má tá oileán amach ón gcósta agus ceantar Gaeltachta ag an údarás).
* Ní féidir ach aon iarratas amháin a chur isteach i ndáil le haon bhaile/sráidbhaile ar leith, lena n-áirítear bailte a d’fhéadfadh bheith faoi shainchúram níos mó ná údarás áitiúil amháin.
* Mar aitheantas ar rangú an Choimisiúin Eorpaigh ar **réigiún an Iarthuaiscirt** mar ‘Réigiún atá ag Athrú’ agus d'fhonn cabhrú go réamhghníomhach le dul i ngleic le héagothromaíochtaí réigiúnacha, beidh **cúnamh deontais 95%** de chostas iomlán an tionscadail ag baint le contaetha sa réigiún sin[[5]](#footnote-6).

Tá tábla in Aguisín 1 le sceideal ina sonraítear líon na n-iarratas a cheadaítear in aghaidh an údaráis áitiúil do chatagóirí tionscadail ar leith.

Socraíodh uasleibhéal deontais SABS ag 90% de chostas iomlán an tionscadail. Ní mór don Údarás Áitiúil, don phobal agus/nó ranníocaíochtaí Daonchairdiúla an 10% eile den mhaoiniú a chur ar fáil

Mar aitheantas ar rangú Réigiún an Iarthuaiscirt an Choimisiúin Eorpaigh mar réigiún atá ag athrú agus d'fhonn cabhrú go réamhghníomhach le dul i ngleic le héagothromaíochtaí réigiúnacha, is é 95% an maoiniú deontais uasta do na contaetha sin i réigiún an Iarthuaiscirt. Sa chás seo, ní mór don Údarás Áitiúil, don phobal agus/nó ranníocaíochtaí Daonchairdiúla an 5% eile den mhaoiniú a chur ar fáil.

**Níl** cistí a fuarthas ó scéimeanna nó cláir reatha de chuid na Roinne Forbartha Tuaithe agus Pobail nó ó shruthanna maoinithe poiblí eile incháilithe lena n-úsáid mar chistiú meaitseála.

# Catagóirí Bailte

Tá scéim 2025 dírithe ar thrí chatagóir bailte/sráidbhailte mar seo a leanas agus bunaithe ar shonraí [Dhaonáireamh 2022](https://www.cso.ie/en/statistics/population/censusofpopulation2022/):

**Catagóir 1:** Bailte agus Sráidbhailte[[6]](#footnote-7) ina bhfuil daonra 5,000 duine nó níos lú.

**Catagóir 2:** Bailte ina bhfuil daonra idir 5,001 agus 10,000 duine.

**Catagóir 3:** D’fhéadfadh bailte níos mó a bhfuil daonra suas le 15,000 duine iontu bheith incháilithe i gcás ina bhfuil an t-iarratas ar ardchaighdeán agus ina leagtar amach géarghá le hinfheistíocht, luach maith ar airgead agus torthaí dearfacha a mbeidh éifeacht shuntasach acu ar an mbaile.

Díreofar béim lárnach na scéime ar bhailte agus sráidbhailte Chatagóir 1 a gheobhaidh 60% ar a laghad den mhaoiniú foriomlán atá ar fáil faoin Ghairm seo.

Leanfar de thacaíocht a thabhairt de na hoileáin amach ón gcósta ar a bhfuil cónaí faoin Scéim Athnuachana Bailte agus Sráidbhailte 2025. Tacóidh sé seo le pobail inbhuanaithe agus bhríomhara, agus tabharfaidh sé deis do chuairteoirí taithí a fháil ar an gcultúr, ar an oidhreacht agus ar an saibhreas comhshaoil ar leith atá le mothú ar na hoileáin.

# Cineálacha Gníomhaíochtaí a dtacaítear leo

Faoi Phríomhscéim 2025, ní mór **ceann amháin** ar a laghad d'iarratais údaráis áitiúil a chur isteach do bhaile nó do shráidbhaile nár ceadaíodh le haghaidh maoinithe faoin Scéim le cúig bliana anuas. Tabharfaidh an Roinn tús áite do thograí maidir le bailte nó sráidbhailte nár chuir iarratas isteach orthu roimhe seo, nó nár éirigh leo faoin scéim, nuair is féidir agus faoi réir cháilíocht an tionscadail. Ní mór go mbeadh tionscadail ina léiriú ar dhlúth-chomhoibriú idir pobail agus leasanna gnó ó thaobh na tionscadail atá beartaithe a leagan amach agus a chur i gcrích, agus ní mór go dtacódh an t-údarás áitiúil leo.

Ba cheart na hoibreacha a bhaineann le gach tionscadal a shainaithint i bpleananna ábhartha ar nós Pleananna Lár Bailte ar dTús, Pleananna Forbartha Contae an údaráis áitiúil, máistirphleananna baile agus sráidbhailte (nó a leithéid) a forbraíodh i gcomhar leis an bpobal áitiúil, gnólachtaí agus páirtithe leasmhara ábhartha eile sa bhaile nó sa sráidbhaile.

**Beidh na gníomhaíochtaí ar an liosta táscach seo a leanas (ní liosta iomlán é) incháilithe le haghaidh maoinithe faoi Scéim 2025.**

* Tionscadail athbheochana a chuidíonn le hathbheochan agus le hacmhainneacht a fhorbairt inár mbailte agus sráidbhailte tuaithe, i gcomhréir leis an mBeartas *Lár Bailte ar dTús*, trí athbheochan phleanáilte agus inbhuanaithe.

* Tionscadail forbartha a spreagfaidh gníomhaíocht gheilleagrach agus níos mó daoine chuig an áit, a thabharfaidh aghaidh ar fhoirgnimh fholmha agus ar fhoirgnimh thréigthe agus a chinnteoidh go n-athúsáidfear foirgnimh oidhreachta agus foirgnimh eile atá ann cheana féin[[7]](#footnote-8).
* Tionscadail chun tacú le pobail bhríomhara inbhuanaithe Ghaeltachta agus/nó le pobail oileánacha ar oileáin amach ó chósta na hÉireann.
* Uasghrádú nó athchóiriú ar ionaid phobail (áit a bhfuil riachtanas / réasúnaíocht aitheanta go soiléir – tá ceistneoir breise i gceist[[8]](#footnote-9)).
* Tacaíocht d'fhorbairt áiseanna cianoibre. I bhfianaise líon na mol ar tugadh tacaíocht dóibh go dtí seo, ní mór d'aon iarratas a fhaightear a bhfuil mol mar chuid de (féach Aguisín 2 do threoir rangúcháin moil) éileamh/riachtanas soiléir ar áis den sórt sin a léiriú go sainráite agus go gcuirfear breisíocht shoiléir ar fáil - ceanglófar ar aon iarratais den sórt sin faisnéis a sholáthar maidir le riachtanas/éileamh/breisíocht agus rannpháirtíocht leis na páirtithe leasmhara ábhartha.
* Tionscadail chun tacú le bunú nó athbheochan margaí lár bailte nó sráidbhailte (m.sh. margaí feirmeoirí, margaí faoin aer, margaí trádálaithe áitiúla, margaí ceardaithe nó a leithéid) – m.sh. oibreacha talún, stainníní a chur ar fáil, trealamh agus soláthar seirbhísí. Ní mór margaí a thógáil ar phrionsabail eiticiúla agus inbhuanaitheachta le cinntiú go mairfidh siad i bhfad agus ní mór iad a fhorbairt le hinfheictheacht ard agus le réimse poiblí feabhsaithe a mheallfaidh líon mór custaiméirí.
* Tionscadail chun pláis lár bailte / sráidbhailte a fhorbairt, spásanna poiblí bia lasmuigh, páirceanna, spásanna glasa (lena n-áirítear cuibhrinn agus gairdíní pobail) agus spásanna/áiseanna fóillíochta (lena n-áirítear áiseanna spóirt lasmuigh amhail páirceanna scátála, cúirteanna cispheile, cúirteanna leadóige, srl.) i lár bailte chun moil bhríomhara a dhéanamh ionas go mbeidh an pobal in ann sult a bhaint astu agus chun líon na gcustaiméirí a mhéadú do ghnólachtaí áitiúla. I gcás ina gcuirtear plás, spás bia lasmuigh, amfaitéatar nó a leithéid san áireamh i dtogra, ba cheart machnamh a dhéanamh ar shoilsiú poiblí cuí a thacaíonn le soghluaisteacht, inrochtaineacht, sábháilteacht agus slándáil chun a chinntiú gur féidir na spásanna a úsáid le haghaidh gníomhaíochtaí sa tráthnóna agus san oíche. Ní bhreithneofar iarratais ar mhaoiniú ach amháin sa chás go bhfuil na maoine agus/nó tailte faoi úinéireacht phoiblí nó faoi úinéireacht phobail nó ar léas[[9]](#footnote-10).
* Tionscadail chun tacú le huasghrádú agus feabhsú aghaidheanna siopaí agus aghaidheanna sráide (múrphictiúir san áireamh) i mbailte agus i sráidbhailte. Moltar d'údaráis áitiúla dul i dteagmháil le húinéirí gnó agus le húinéirí réadmhaoine áitiúla chun plé a dhéanamh ar an gcaoi is féidir le tionscadail ghrúpa dath agus beocht a chur leis na príomhshráideanna.
* Tionscadail a bhaineann úsáid nua as foirgnimh agus láithreáin fholmha agus thréigthe mar spásanna ilfheidhme. Áirítear leis seo athchóiriú a dhéanamh ar fhoirgnimh fholmha agus thréigthe nó láithreáin laistigh den bhaile nó den sráidbhaile a fhorbairt mar acmhainní pobail ilfheidhme. Áirítear le húsáid ilfheidhme spásanna fiontraíochta, na healaíona, turasóireacht, moil óige, páirceanna, páircíní, cuibhrinn, áiteanna súgartha agus úsáidí pobail eile.
* Tionscadail a thacaíonn leis an ngeilleagar oíche agus a chuireann feabhas air i gcomhréir le moltaí ó [Thascfhórsa an Gheilleagair Oíche](https://www.gov.ie/pdf/?file=https://assets.gov.ie/198233/43608ada-27d4-4bb4-ad16-f1ea0f3ec1d0.pdf#page=null) [[10]](#footnote-11).
* Feabhas a chur ar áiseanna oidhreachta (m.sh. músaeim áitiúla/áiteanna a mbíonn an-tóir ag turasóirí orthu atá dírithe ar ghnéithe stairiúla den cheantar, láithreáin/foirgnimh oidhreachta, srl.) atá lonnaithe i mbailte agus i sráidbhailte, lena n-áirítear bearta éifeachtúlachta fuinnimh.

# Cineálacha Gníomhaíochtaí nach dtacaítear leo

Ní mheastar go bhfuil na gníomhaíochtaí agus na hiarratais tionscadail seo a leanas incháilithe faoin scéim (ní liosta iomlán é seo);

* Iarratais nach bhfuil an cead pleanála cuí ag an údarás áitiúil nó ceadanna/léasanna eile atá riachtanach chun an tionscadal a sheachadadh go rathúil i bhfeidhm ag céim an iarratais. Ní ceadmhach don údarás áitiúil togra a chur isteach sa chás nach bhfuil na ceadanna/léas/cead pleanála/staidéir féidearthachta agus measúnuithe ábhartha i bhfeidhm.
* Cosáin agus bealaí rothaíochta i mbailte agus i sráidbhailte.
* Tionscadail nach bhfuil lonnaithe laistigh de gharchomharsanacht baile nós sráidbhaile tuaithe[[11]](#footnote-12).
* Tacaíocht d’fhiontar príobháideach aonair – is féidir glacadh le tionscadail ina gcuidítear le fiontair phríobháideacha laistigh de bhaile nó sráidbhaile.

* Tionscadail neamhchríochnaithe – is féidir glacadh le céimeanna de thionscadail, mar sin féin ní mór go mbeadh an tionscadal neamhspleách agus infheidhme ann féin le go measfaí é bheith incháilithe mar ‘chéim’ de thionscadal níos leithne.
* Costais leanúnacha oibríochtúla.
* Tionscadail nach léiríonn go soiléir go ndearnadh próiseas comhairliúcháin chun tuairimí an phobail áitiúil agus na ngnólachtaí a fháil amach.
* Tionscadail atá níos oiriúnaí i leith maoiniú faoi CLÁR, an Scéim Feabhsúcháin Áitiúil (LIS), an Scéim um Bonneagar Tuaithe Allamuigh (ORIS) nó an Ciste um Athghiniúint agus Forbairt Tuaithe (RRDF).
* Maoiniú d'fhorbairt Lár Bailte ar dTús nó pleananna eile nach bhfuil nasctha le tionscadal forbartha caipitil ar leith.

# 

1. D'fhéadfadh tionscadal a bheith i gceist leis seo atá nasctha le próiseas Lár Bailte ar dTús/Foirne Baile sa chás go bhfaigheann an tionscadal sin tacaíocht ón gComhairle. [↑](#footnote-ref-2)
2. Rangaíonn an Coimisiún Eorpach réigiúin bunaithe ar a n-aschur in aghaidh an duine den daonra le hais Meán AE27. Is éard is Réigiún atá ag Athrú ann ná réigiún a bhfuil OTI in aghaidh an duine idir 75% agus 100% de mheán an AE aige. [↑](#footnote-ref-3)
3. Is iad na contaetha i Réigiún an Iarthuaiscirt atá ag Athrú ná Dún na nGall, an Cabhán, Sligeach, Maigh Eo, Ros Comáin, Gaillimh, Liatroim, Muineachán [↑](#footnote-ref-4)
4. Tá sonraí faoi leibhéil deontais atá ar fáil faoin mBeart Forbartha Tionscadail agus faoin mBeart Fála Foirgnimh nó Talún ar fáil ar leathanaigh 4 agus 5 den doiciméad seo. [↑](#footnote-ref-5)
5. Is iad na contaetha i Réigiún an Iarthuaiscirt atá ag Athrú ná Dún na nGall, an Cabhán, Sligeach, Maigh Eo, Ros Comáin, Gaillimh, Liatroim, Muineachán. [↑](#footnote-ref-6)
6. Sainmhínítear sráidbhaile mar lonnaíocht bheag de thithe, níos lú i méid ná baile, atá cruinnithe le chéile timpeall ar phointe spéise lárnach amháin ar a laghad ar nós scoil, séipéal, siopa, teach tábhairne, ionad pobail srl. [↑](#footnote-ref-7)
7. Ní thacófar le tionscadail forbartha/feabhsaithe cosán toisc gur féidir iad seo a mhaoiniú go díreach trí Údaráis Áitiúla nó tríd an gClár Infheistíochta um Thaisteal Gníomhach. [↑](#footnote-ref-8)
8. Ceistneoir maidir le hIonaid Phobail BS [↑](#footnote-ref-9)
9. Tabhair ar aird, ní mór go mbeadh léasanna i ndáil le gach tionscadal i bhfeidhm ar feadh 15 bliana ar a laghad – féach an chuid maidir le Coinníollacha i leith Maoiniú thíos [↑](#footnote-ref-10)
10. https://www.gov.ie/en/publication/c1ba7-report-of-the-night-time-economy-taskforce/ [↑](#footnote-ref-11)
11. Tabhair faoi deara an eisceacht d'oileáin, a mheastar a bheith incháilithe mar gheall ar a gcúinsí sonracha. [↑](#footnote-ref-12)